ועדת הכספים, כנסת 25, פרוטוקול מספר 159, 2023-06-06 00:00

משה גפני: בוקר טוב, אני מתכבד לפתוח את הישיבה

משה גפני:  ראשית, יש דברים שאתם עושים ויש בהם היגיון, ויש דברים שאתם עושים וההיגיון שלי לא מצליח לתפוס למה אתם מתכוונים

משה גפני:  המשמעות של העניין שבכל העולם משנים את זה ובכל העולם נותנים מכסים ורק אצלנו מבטלים הכול

מירי סביון: לגבי המכסים, תגיד לאילו נושאים אתם מתייחסים כי היו הרבה צווים ואני לא יודעת לאיזה חלק אתה מתכוון

מירי סביון:  אשמח לקבל לאילו מסמכים ואעביר התייחסות מסודרת

משה גפני: יש מישהו מבין התעשיינים שיכול לומר?     

נתנאל היימן: לא התנגדנו להפחתת אלפי שורות מכס

נתנאל היימן:  היו כמה מוצרים נקודתיים שיש בעיה

משה גפני: מה המוצרים?     

נתנאל היימן: כפי שאמרת, עם הפלדה, חלק ממוצרי האלומיניום

נתנאל היימן:  הדיון שהיה פה אתמול בנושא של השמנים

נתנאל היימן:  אנו חושבים שבגלל המגמה בעולם שמטילה מכסי יתר על המוצרים האלה, לפחות על חלקם, היה כדאי לשקול- - -     

משה גפני: מירי, מדברים על פלגה ועל מגשי אלומיניום, שהמשמעות של העניין זה לרסק את המפעלים בעניין הזה כי בעולם יש מכס, ואם רוצים לבטל את המכס לגמרי, זה לא ישנה ביוקר המחיה

משה גפני:  מדובר באחוזים בודדים, 8%, לא 85% כמו בארצות הברית או כמו במדינות באירופה

משה גפני:  מדובר על מכס שיהיה כפי שהיה קודם כדי שהמפעלים יוכלו להמשיך להתקיים

משה גפני:  זה משולל היגיון כי זה לא שאת מורידה בזה את יוקר המחיה

משה גפני:  את עושה נזק למפעל

משה גפני:  אתמול היה דיון על העניין של השמן

מירי סביון: כרגע השר למיטב ידיעתי חתם לפחות בחלק מהנושאים

ינון אזולאי: לשנתיים

מירי סביון: נעלה את הדברים שוב במשרד האוצר ונבחן

משה גפני: אנחנו מחכים לתשובה

משה גפני:  מה שהעליתי עכשיו העליתי בלי קשר לדיון

משה גפני:  יכול להיות שנעשה על זה דיון, יכול להיות שלא נצטרך, כי תשובתכם תספק אותנו

משה גפני:  אתמול היה דיון על חברת סולבר שהמשמעות של העניין שאם מורידים את המכס, כפי שהתכוונתם להוריד, כפי שהיה עם השר הקודם, משמעות העניין – סגירת מפעל שנמצא באשקלון ובאשדוד, ו-200 עובדים הולכים הביתה

משה גפני:  אתמול היה דיון, ישב פה נציג משרד האוצר

משה גפני:  ביקשתי שידבר עם השר

משה גפני:  הוא אמור להחזיר תשובה

משה גפני:  לדעתי השר לא יודע את כל הפרטים בעניין זה כי הפרטים לא טובים מבחינת משרד האוצר

משה גפני:  אם המפעל הזה ייסגר 200 עובדים ייזרקו לרחוב, כי העליתם את המכס באופן גזה שגם לא יועיל ליוקר המחיה, גם לא ישנה את המחירים, זה לא יהיה לעניין

משה גפני:  זה אני מחכה לתשובה

משה גפני:      העליתי את הנושא שלא התקיים עליו דיון, אני רוצה לדעת מכם

משה גפני:  אולי נצטרך לקיים על זה דיון, הנושא של האלומיניום והפלדה

מירי סביון: כרגע הצווים נחתמו

ינון אזולאי: לגבי צו אחד, אמר אתמול נציג המשרד לגבי השמן סויה שהוא דחה את זה לחודש

ינון אזולאי:  לי נאמר משהו אחר ממשרד האוצר אבל בסדר

ינון אזולאי:  הרב גפני אמר אתמול – אין אצלנו לחודש

ינון אזולאי:  את הסויה הוא מחריג לגמרי

ינון אזולאי:  בנוסף היה שמן חמנייה ושמן קנולה

ינון אזולאי:  אנחנו יודעים שהשר חתם על זה להוראת שעה לשנתיים, וכיוון שזה תחליף ופוגע במפעל, אנו מבקשים ממנו שיביא צו אחר שאומר שגם את זה הוא מחריג כדי שהמפעלים באשקלון ובאשדוד לא ייסגרו

ינון אזולאי:  בנוסף, היה אתמול על השולחן – פשוט לא דיברו על זה משום מה - גם אני אשם בכך שלא העליתי את זה, הנושא של הפלדה והאלומיניום

ינון אזולאי:  זה האריזות

ינון אזולאי:  ברוב העולם יש עליהם מיסוי, אומנם מיסוי גבוה

ינון אזולאי:  אנו לא מבקשים את המיסוי הגבוה, מבקשים להשאיר את המיסוי הקיים

ינון אזולאי:  זה לא יפגע ביוקר המחיה, לא יעלה את המחירים

ינון אזולאי:  והראיה לכך, שכשדיברו אתנו על שמן תירס שהורידו עליו את המכסים נמצאת פה חברת הכנסת אימאן ח'טיב שאמרה שהיא אחת הצרכנים ובכלל במגזר כולו של שמן תירס והמחיר רק עלה מאז שהיה

ינון אזולאי:  אז אם יגידו: נוריד את המכס – פתאום נקבל הוזלה - המחיר לא ירד אלא עלה

ינון אזולאי:  מה שמוכיח שברגע שאנו מוציאים את כל המפעלים האלה מישראל ונסגרים, הולכים אנשים לאבטלה, ואין תחרות ובקרה כי המפעל - כלפי חו"ל

ינון אזולאי:  אחרת היבואנים משתוללים וזה מה שקורה

ינון אזולאי:  לא רוצים להגיע למצב הזה

משה גפני: אני מחכה לתשובה

משה גפני:  זה לא היה בסדר-היום הנושא הזה, גם לא העלינו את זה אתמול

משה גפני:  אנחנו מחכים לתשובה על שמן הסויה, הקנולה והחמניות, שזה נושא שיכול להביא לסגירת המפעל

משה גפני:  אני רוצה תשובה על נושא הפלדה והאלומיניום

משה גפני:  אם התשובה לא תספק, נקיים על זה דיון, נביא את כל הגורמים הנוגעים בדבר, אתכם ונדבר גם עם השר

משה גפני:      אנו חוזרים לסדר-היום, תקנות מס הכנסה 0ניכוי הוצאות רכב), התשפ"ג-2023; תקנות מס ערך מוסף, התשפ"ג-2023; צו הבלו על דלק (פטור והישבון), והתקני תדלוק אוטומטיים

משה גפני:  הרבה עבודה אתם עושים לנו פה היום

משה גפני:  בבקשה

ולדימיר בליאק: זה בטח לא ייגמר היום

משה גפני: כנראה שלא

משה גפני:  נתחיל

משה גפני:  נראה איפה אנחנו עומדים

מירי סביון: אם תסכימו אתנו לכול

משה גפני: כדי שנסכים לכול צריך שגם אתם תסכימו אתנו לכול למשל לא לגבות אגרות על הסיעודיים

משה גפני:  שהקשישים לא ייזרקו לרחוב

משה גפני:  זה לא יכול להיות חד צדדי – אנחנו נעשה מה שאתם רוצים ואתם לא תעשו מה שאנחנו מבקשים

משה גפני:  זה טובת הציבור

חמד עמאר: אתמול אמרת שאין לך הכוח ללחוץ על האוצר

חמד עמאר:  הינה, יש לך הכוח ביד עכשיו

מירי סביון: המהלך שאנחנו מציגים היום הוא למעשה מהלך אחד שמחולק לשלושה חוקי מס

מירי סביון:  הוא חלק מהמלחמה של רשות המיסים בהון השחור

מירי סביון:  כמה מילים למה המהלך הזה מתייחס: לפני מספר שנים נקבע התקן הכללי בארץ להתקן תדלוק אוטומטי

מירי סביון:  זה ההתקנים שמותקנים בפתח התדלוק של הרכב ויש תקן שבעבר ברגע שמישהו היה מתקין התקן כזה, היה יכול להתקשר רק עם ספק דלק יחיד

מירי סביון:  בעקבות תקינה משותפת עם משרד האנרגיה יש התקן כזה כיום שמי שמתקין אותו יכול לתדלק בכל אחת מהחברות ולכן כשיש כזה התקן עדיין אפשר לתדלק בכל אחת מהחברות, וההתקן הזה מזהה את הרכב שבאמצעותו מתדלקים

משה גפני: למה זה תחת הכותרת של מלחמה בהון השחור?     

מירי סביון: כבר אסביר, עוד שקף או שניים

מירי סביון:  במצב הקיים היום אנחנו מזהים בתחום הדלק – ותכף נסביר למה זה קורה – כיום כדי לקזז הוצאות בגין הדלק אפשר להשתמש בקבלה או בחשבונית רגילה ומה שאנו מזהים במצב הקיים היום שיש לנו שימוש מאוד גדול בחשבוניות פיקטיביות גם בסכומים קטנים או בחשבוניות זרות שזה לא על הרכב הרלוונטי

מירי סביון:  יש הרבה תדלוק בתחנות דלק פיראטיות מכל מיני מאגרים של כל מיני תחליפים, וגם יש תדלוק מצוברים ומיכלים בכל מיני מקומות, לאו דווקא של דלק תקני

מירי סביון:  התוצאות של זה, שיש פה הגדלת תופעת ההון השחור

מירי סביון:  חלק גדול מהספקים הגדולים והסוחרים הגדולים בדלקים האלה, במיוחד במקומות הפיראטים, הם זרועות של ארגוני פשיעה ממש

מירי סביון:  גם תחנות דלק פיראטיות שיש בהן גם סכנה לציבור, גם זיהום סביבתי וגם דלקים לא תקינים שמגיעים בסופו של דבר לכלי הרכב והורסים אותם ומזהמים יותר וגם יש לנו הרבה שימוש בעולם של הדלקים בלי פיקוח ותיעוד

ולדימיר בליאק: חשבוניות זרות זה כשמקישים מספר רכב אחר?     

מירי סביון: כן

מירי סביון:  במצב הקיים כיום אי אפשר לזהות איזה רכב תודלק

מירי סביון:  זה רשום בחשבונית

מירי סביון:  אי אפשר לזהות כמה דלק תודלק, כמה פעמים תודלק כל רכב ואין שום מעקב

משה גפני: אתם לא מגזימים במעקב אחרי האזרח? עכשיו מחפשים איפה הוא ממלא דלק

מירי סביון: נסביר למה אנו חושבים שיש פה תופעה- - -     

משה גפני: אני רק שואל

משה גפני:  לא מביע עמדה

משה גפני:  הפסקתי להביע עמדה כי זה לא רלוונטי

משה גפני:  ישבנו פה הרבה ישיבות על ילד יתום

משה גפני:  אמרו: הכול בסדר עד שיעקב אשר הגיע עם חקיקה

משה גפני:  החתים אותי גם כן

משה גפני:  לא רציתי את החקקה

משה גפני:  רציתי שיקיימו את מה שאמרו

משה גפני:  זה מגיע למליאה היום

משה גפני:  הודיע משרד האוצר שהם מתנגדים לזה - צריך 50 חברי כנסת

משה גפני:  שיא החוצפה שלא הייתה כדוגמתה

משה גפני:  לא זוכר דבר כזה בכנסת

משה גפני:  הם אמרו פה: תעשה חקיקה

משה גפני:  מגיעים למליאה ואומרים: צריך 50 חברי כנסת, זה תקציבי

משה גפני:  השר התערב

משה גפני:  להגיד שזה תקציבי? ישבנו פה בהרבה דיונים

יצחק פינדרוס: הם אמרו שאין בעיה בכלל רק יש להם בעיה תקנונית

שולמית אלוני: הם אמרו שחושבים שדרך המלך זה בחקיקה

משה גפני: כן

משה גפני:  אתמול ממש התעצבנתי

משה גפני:  שמעתי שהמשרד אומר שהזה תקציבי

משה גפני:  אתם ביקשתם את החוק

משה גפני:  אני לא רציתי את החוק

משה גפני:  אני חשבתי שאפשר לגמור את זה כמו שנאמר פה, שאהרונוביץ בא ואמר שאנחנו מסדרים את זה ועושים את זה ודיבר עם היועצת המשפטית שלומית

משה גפני:  זה היה החלק האומנותי

מירי סביון: החקיקה הזו כן תוכל להביא תקציבים כדי להוציא אותם על מטרות ברוכות

מירי סביון:  מהבדיקה שלנו כדי להראות את הפערים שאנו רואים בין מי שמשתמש בהתקן תדלוק אוטומטי למי שלא, אז אנחנו רואים למשל בנושא של הרכבים הכבדים – פה יש נתונים לגבי משאיות – הממוצע, שהמשאיות שמתדלקות עם התקן תדלוק אוטומטי ומגיעות אלינו לבקש הישבון על סולר וכו', הצריכה של הדלק המדווחת לצורך קבלת ההישבון היא קטנה במידה ניכרת משל משאיות שאין להן התקן תדלוק כזה למרות שזה בעצם אותם סוגים של משאיות

מירי סביון:  המשאיות בלי ההתקן צורכות 60% יותר דלק בשנה שזה נתון משונה

מירי סביון:  אין סיבה אמיתית לבד מהעובדה שבהתקן תדלוק אוטומטי יש פיקוח צמוד ויודעים בדיוק מה הכמות, למי שאין לו התקן כזה ומביא מסמכים למיניהם ויכול לתדלק בכל מיני מקומות

מירי סביון:  פער של 60%

יצחק פינדרוס: אתם מדברים על משאיות או גם על רכבים פרטיים?     

מירי סביון: תכף נדבר

מירי סביון:  הנתון הזה מדבר על משאיות

מירי סביון:  התקנות – תכף נציג מה הן אומרות

חמד עמאר: התקנות מדברות על כל הרכבים או רק על המשאיות?     

מירי סביון: כרגע התקנות מדברות על כל הרכבים, וכנראה בהמשך נצטרך לדבר

מירי סביון:  יכול להיות שהאמירות וההערות יהיו שונות

ינון אזולאי: על מה נצטרך לדבר?     

מירי סביון: אני מציעה שנסיים להציג את הנתונים

חמד עמאר: מפליא אותי עם כל היכולות שלכם, מה הבעיה להגיד לאותו נהג, לאותה חברה שמביאה לך להביא קילומטראז' של הרכב ואז את יכולה לעקוב בקלות כמה דלק הוא צרך בלי כל החקירה וכל התקנים וכל התקנות האלה

חמד עמאר:  פשוט הוא מביא כמה ק"מ נסע הרכב בתחילת החודש ובסוף החודש כמה נסע, ואז אתה יכול לראות אם רימה אותך או לא

אורי הרוש: כמה רכב צורך לק"מ?     

חמד עמאר: זה לא כל כך בעייתי

חמד עמאר:  הוא יכול לרמות בעשר ליטר, לא ב-200 או ב-300 ליטר

חמד עמאר:  זה לא תשובה

חמד עמאר:  זה פשוט לא להתאמץ

רועי כהן: הם הלכו אתנו עד בית המשפט העליון כדי לא לאשר היטל נסועה

רועי כהן:  רק כדי לעזור לאנשים שישלמו לפי מה שהם צורכים באמת מס אמת

רועי כהן:  זה הם התנגדו

חמד עמאר: אדוני היושב-ראש, מפליא אותי באמת, זה פשוט

חמד עמאר:  בתחילת החודש אתה אומר כמה ק"מ יש באוטו, בסוף החודש מדווח על הקילומטראז' ומקבל את ההחזר לפי זה

חמד עמאר:  הוא יכול לרמות ב-10, 20 ליטר בחודש אבל לא בכמות שאתם מראים פה

ינון אזולאי: יותר מזה, הרי היום לפי החוק אתה חייב בטסט לציין את מספר הק"מ

ינון אזולאי:  זה מסונכרן עם המערכות

אלישיב ממן: זה הרבה יותר מורכב

משה גפני: השאלה ברורה

משה גפני:  נראה אם יש תשובה

מירי סביון: ההתייחסות העקרונית היא שיש הבדל בין מצב שבו אנו מבקרים ומגיעים לביקורת בכל אחד מהתיקים שהביקורת יחסית באחוז קטן מהתיקים לבין מצב שבו לכתחילה- - -     

ולדימיר בליאק: איזה אחוזים אתם מגיעים היום?     

מירי סביון: אחוזים בודדים

מירי סביון:  זה דיון אחר

מירי סביון:  אחוזים נמוכים מאוד

מירי סביון:  כרגע אנו מדברים על מנגנונים שזה הדרך לגבות מס אמת, מנגנונים שיבטיחו שהדיווח לכתחילה יהיה נכון

מירי סביון:  זה הבדל מאוד גדול בין מצב שבו אנו לכתחילה מבטיחים שהדיווח יהיה נכון דרך מנגנוני בקרה מראש לבין זה שאחרי כן בדיעבד אולי בדיעבד מגיעים לחלק קטן מאוד באוכלוסייה והם אלה שמזהים אותם

משה גפני: חמד, התשובה נורא פשוטה: היא אומרת: אנחנו לא רוצים להתאמץ ללכת לקחת קילומטראז'

משה גפני:  יותר קל לנו שיש התקן ברכב

משה גפני:  היא אומרת זאת בגילוי לב

אימאן ח'טיב יאסין: להקשות ולעקוב ולשלוט באנשים בצורה נוראית

משה גפני: בדיון נדבר על זה

משה גפני:  אבל לגבי השאלה הזאת, שהיא פשוטה

משה גפני:  אפשר דרך הקילומטראז'

חמד עמאר: היום אתה הולך לעשות טסט, אתה רושם כמה קילומטראז' יש

משה גפני: אני מעדיפה, אומרת מירי סביון, שיהיה התקן שאני לא צריכה לבוא לכל אחד ולחפש את הקילומטראז' שלו

משה גפני:  בבקשה

אלישיב ממן: יש שונות גדולה בין הרבה פרמטרים שיכולים להשפיע על צריכת הדלק

אלישיב ממן:  מה העומסים על המשאית, אם נוסעים בטופוגרפיה שונה, עליות או מישור

אלישיב ממן:  השונות הזאת מאוד רחבה

אלישיב ממן:  לא פשוט לנהל תיק כזה

אלישיב ממן:  צריך לעשות ביקורת של כלכלן לבדוק לעומק את התשואה ואופי ההתנהגות במשאיות

אלישיב ממן:  אנו רואים שזה לא דבר פשוט לעשותו ביום-יום

חמד עמאר: הוא לא יכול לקמות באלפי ליטרים

חמד עמאר:  זה לא אלפי ליטרים

אלישיב ממן: יש פערים משמעותיים

מירי סביון: את הפערים אנו יכולים לראות בדוגמה הזו

מירי סביון:  השקף הקודם התייחס למשאיות, זה מתייחס לאוטובוסים ופה אנו רואים פער אפילו יותר גדול של כ-90% יותר, כלומר אוטובוסים שאין להם התקן, צריכת הדלק שמדווחים עליה לצורך קיזוז וקבלת הישבון על הבלו גדולה ב-90%, כמעט כפול מאוטובוסים שיש להם התקן

מירי סביון:  המצב הזה מראה שכיום כשיש התקן, יש פיקוח, דרישת ההוצאות היא סבירה בזמן הדיווח השוטף על ידי האנשים

משה גפני: מה אומר לכם הפער הזה של 90%?     

מירי סביון: זה אומר שכשאין מנגנון של התקן תדלוק אוטומטי כנראה נדרשות הוצאות ביתר וזה על סמך מסמכים שאי אפשר לבקר אותם ולפקח עליהם

מירי סביון:  כאמור כדי להגיע אחר כך בדיעבד – לא מגיעים לכל התיקים, זה מייצר חוסר שוויון, גם אם אנחנו צריכים להגיע למס אמת על ידי זה שנפקח על כל דבר, זה מייצר עודף חיכוך

מירי סביון:  לכן הרבה יותר נכון להגיע למנגנון שבו בצורה שוטפת כחלק מדרישת ההוצאה הדברים נעשים בצורה תקינה עם בקרה סבירה שלא מעמיסה בירוקרטיה ומצד שני לא מאפשרת לעקוף את החקיקה ונגיע לתוצאה הרבה יותר נכונה מבחינת המיסוי האמיתי

מירי סביון:  זה גם יותר הוגן כל האנשים בארץ והעסקים בארץ שמשלמים מס אמיתי

יצחק פינדרוס: שאלת בורות

יצחק פינדרוס:  אני מנסה להבין, באמת, יש לי חברת אוטובוסים

יצחק פינדרוס:  אני רוצה להלבין הון

יצחק פינדרוס:  הצריכה היא לסולר, לא לרכבים פרטיים

יצחק פינדרוס:  כי אתה מגיש חשבוניות על סולר

יצחק פינדרוס:  אתם חושבים שהחשבוניות היא על צריכה לא קיימת?     

אלישיב ממן: כן

חמד עמאר: שאלה על המשאיות

חמד עמאר:  מי שמדווח כל כך הרבה צריכת דלק ואתם רואים 90% ממה שאמרת יותר, סימן שנסע יותר, סימן שהכנסתו יותר גדולה

חמד עמאר:  ומה עם הדיווח שלו על הכנסה? אם הוא מדווח יותר דלק ב-90% ממישהו אחר רגיל שיש לו התקן, סימן שנסע יותר, סימן שעבד יותר, שהכנסתו גדלה יותר

חמד עמאר:  אתם יכולים לבדוק לפי ההכנסה והגדילה שלו

חמד עמאר:  בקלות יכול להפיל את עצמו

חמד עמאר:  10,000 שקל בחודש למשל, והשני צורך דלק 6,000 שקל – מי שצורך יותר, יש לו הכנסה יותר כי עבד יותר

חמד עמאר:  בקלות את יכולה לעלות עליו אם מרמה אותך בדלק

מירי סביון: הסיבה שבחרנו להציג את הנתונים בצורה מצרפית, כי הם מראים את התופעה בכללותה

מירי סביון:  אם יהיה לנו זמן, ובהמשך אורי ואנשי השטח שמטפלים בתיקים יוכלו להציג דוגמאות למקרים שבהם אנחנו מאתרים ומזהים רמאויות בעולם הזה, הונאות בתחום הזה ומחייבים ודורשים מאנשים שישלימו כסף בשומות שאנחנו עושים

מירי סביון:  לפעמים גם מגיעים להליכים פליליים

מירי סביון:  זה טיבה של אכיפה

מירי סביון:  לא כי אנו רוצים להתאמץ

מירי סביון:  אנחנו מאוד רוצים להתאמץ ואנחנו מתאמצים

מירי סביון:  אנחנו חושבים שנכון שהמאמצים שלנו יהיו לגבי התיקים הגדולים, לגבי מעלימי מס גדולים

מירי סביון:  אם עכשיו ההתעסקות של רשות המיסים מה שנצטרך זה לרדוף אחרי כל מי שיש לו אוטובוס אחד או שניים או שתי משאיות, ולבדוק את הדיווחים שלו על דלק, זה כוח אדם רב שיתמקד במטרה שהיא לא המטרה- -      

ינון אזולאי: המטרה שלך זה יותר צי רכבים אז למה לא החרגתם את זה?     

מירי סביון: יכולות האכיפה של רשות המיסים מאוד חזקות אבל תמיד יש שיקולים של עלות-תועלת ובוודאי שאי אפשר לרדוף אחרי כלום

מירי סביון:  המטרה שלנו וזו הדרך שבה מערכת מס צריכה להיות בנויה: לעודד מהלכים שגורמים ומאפשרים לאנשים לדווח את הדיווח הנכון לכתחילה

משה גפני: מי היעד שלכם בתקנות האלה?     

מירי סביון: עסקים שדורשים הוצאות וקיזוזים בגין דלק, כאלה שדורשים הוצאות דלק בסכומים משמעותיים ומנסים לדרוש הוצאות מעבר למה שמגיע להם

ינון אזולאי: את אומרת: הצי הגדול

ינון אזולאי:  לא על אוטובוס אחד או שניים – עליהם אני לא מתווכחת

מירי סביון: לאו דווקא

ינון אזולאי: אם אתם יודעים ששם הבעיה – להתעסק עם הקטנים האלה זה פחות

מירי סביון: בחקיקה הזו אנו לא מפחיתים את הטבות המס שמגיעות

מירי סביון:  מי שמתדלק, מגיע לו להכיר את ההוצאות במס הכנסה, מגיע לו לקזז את התשומות במע"מ ומגיע לו הישבון בלו על הסולר ששילם לפי המתווה הקיים

מירי סביון:  מה שאנו מבקשים פה זה להוסיף מערכת בקרה שלא מאוד מכבידה על המתדלקים

מירי סביון:  בחלק גדול מציי הרכב הקיימים כבר היום המערכת הזו קיימת כי לעסקים מסודרים זה מאפשר גם לפקח על התדלוק של הרכבים שלהם

מירי סביון:  זה לא פוגע בתחרות כי אפשר לתדלק בכל חברות הדלק

ולדימיר בליאק: באיזה אחוז מהעסקים זה קיים היום לדעתכם?     

אורי הרוש: כ-27%

ולדימיר בליאק: עשיתם השוואה בין-לאומית מה קורה בעולם בהקשר הזה?     

אלישיב ממן: לא קיים בעולם כי התקן דלקן פחות נפוץ בעולם

ינון אזולאי: יש פחות הון שחור בעולם

אימאן ח'טיב יאסין: כל ארגוני הפשע והשוק האפור - שם צריכים להתמקד

ולדימיר בליאק: אני מניח שגם בעולם, באירופה רוצים להילחם בהון השחור

ולדימיר בליאק:  למה לא?     

אימאן ח'טיב יאסין: לא ייאמן

ינון אזולאי: אם רוצים להילחם בהון השור, תילחמו קודם כל בארגוני הפשיעה

ינון אזולאי:  אולי תחייבו אותם להוציא חשבונית על כל פרוטקשן שהם לוקחים

ינון אזולאי:  קחו מהם קבלה על כל דבר, יוציאו חשבונית מסודרת

ינון אזולאי:  חבל שאנו פוחדים להגיע אליהם

ינון אזולאי:      אני אומר, אין בעיה

ינון אזולאי:  שלא תחשבו שאנו פה נגד המלחמה בהון השחור

ינון אזולאי:  אנו בעד המלחמה בהון השחור

ינון אזולאי:  אני רואה פה כמה בעיות גם מהחומרים שקראתי

ינון אזולאי:  הרב גפני, אני זוכר את זה - שנה שעברה רצו להביא את זה

רועי כהן: גם בתקופת כחלון רצו להביא את זה

רועי כהן:  תכף אזכיר הכול

ינון אזולאי: זה נבלם פעם אחר פעם

ינון אזולאי:  למה – בואו ניקח כמה דברים, אדם שהוא חקלאי לצורך העניין ויש לו צובר שנמצא בשטח שלו, ששם הוא ממלא את הדלק לטרקטורים שלו, לטרקטורונים שלו, לכל מה שצריך

ינון אזולאי:  למה שאחייב אותו ואת אותם חקלאים בחשבונית שאת רוצה שיהיה לו הדלקן הזה?     

משה גפני: לא תחייב שם

משה גפני:  שם זה לא עובד

ינון אזולאי: זה חלק מהדברים שאמרו שנדבר עליהם

ינון אזולאי:  אני רק עוזר להם

ינון אזולאי:  נכון?     

משה גפני: שם אין

ולדימיר בליאק: מה עם אלה שלא מתדלקים באשראי? דיברנו על זה גם בפעם הקודמת

ולדימיר בליאק:  לא שאני בעד

ינון אזולאי: הוא לא יכול

ינון אזולאי:  אני מכיר אנשים שנכנסים- - -     

ולדימיר בליאק: שמתם לו עיקול על החשבון

ולדימיר בליאק:  מה עושה באותו יום? לא יכול לתדלק?     

אימאן ח'טיב יאסין: לא יעבוד ולא תהיה לו הכנסה

ינון אזולאי: מה קורה במפעלים? יש מפעלים שיש להם המלגזות

ינון אזולאי:  הם הרי לא יוצאים לתחנת דלק

ינון אזולאי:  הכול נמצא בפנים

ינון אזולאי:  איך עושים את זה?     

חמד עמאר: קבלן שעובד בשטח

חמד עמאר:  יש לו משאיות

ינון אזולאי: מירי, מה קורה עם חברת השכרת רכבים? נגיד שלוקח, מחזיר רכז

ינון אזולאי:  איך זה עובד? יש לו הצי, אלפי רכבים, עשרות, מאות, ואתם דורשים – אני לקחתי כשוכר רכב, רכב

ינון אזולאי:  לך תתחשבן איתו ויגיד לך: יש לי עלות גם על זה שלקחתי לך כי היום אם אתה מגיע עם רבע מיכל פחות, אומרים לך: יש עלות שהמתדלק שלי הולך, זה עוד 50 שקל תוספת

ינון אזולאי:  מי ישלם לו את התוספת? תבוא אליי כשוכר רכב, כלקוח לשלם? כי חייבתם אותו? למה הוא צריך לעשות את זה? הוא מביא מתודלק מלא

ינון אזולאי:  אם חזר עם רבע, אותו אחד שילך לשלם

ינון אזולאי:  לא יכול לשלם כי זה עם דלקן

ינון אזולאי:  זה גם הליסינג

ינון אזולאי:  גם חקלאים דיברנו

ינון אזולאי:      ואם אתם באמת רוצים להביא פתרון, הרי מה אתם אומרים – קשה לנו כי ברגע שהוא מקודד את מספר הרכב, יכול לקוד מספר הרכב של אשתו או רכב אחר שלא בחברה

ולדימיר בליאק: אין ספק שזה קורה

ולדימיר בליאק:  אני מעולם לא עשיתי את זה, אבל זה קורה

ינון אזולאי: לא אמרתי שזה לא קורה

ינון אזולאי:  אמר חמד – יש העניין של הקילומטראז', ויותר מזה – היום אתה נכנס לתחנת דלק, מצולם 100 מטר לפני שנכנס עד 100 מטר עד שיוצא כולל הפסק זמן שקנית בחנות ילו

ינון אזולאי:  אתה מצולם, יודעים איזה שוקולד לקחת

ינון אזולאי:  גם אם עושים דבר כזה, למה אני צריך לשבור את הראש שלי כעצמאי להתחשבן אתכם? במקום לקלוט, שתהיה מלחמה נוספת בתחנת דלק, משדרת ישירות למכונת תדלוק, וגמרתם את הסיפור

ינון אזולאי:  גם אם כן, תצטרכו לשפות אולי את תחנות הדלק בעניין הזה כי מספיק לוקחים לאזרחים את הדלק אבל אחרי שתכניסו כל כך הרבה דלק מההון השחור אפשר יהיה לשפות

ינון אזולאי:  תודה

משה גפני: תודה

משה גפני:  חמד, בבקשה

חמד עמאר: קראתי את הדוח

חמד עמאר:  בשנת 24' זה יכניס 70 מיליון שקל, בשנת 25' יכניס 400 מיליון שקל

חמד עמאר:  אולי אני טועה

חמד עמאר:  לא הבנתי ב-24' למה 70 ואז 400

יצחק פינדרוס: זה מה שכתוב במסמך שלהם

חמד עמאר: מה שמפליא אותי, אנחנו לא מחפשים את העיקר

חמד עמאר:  רשות המיסים רוצה להילחם בהון השחור כמו כולנו

חמד עמאר:  אבל הם מחפשים את הדרך הכי קלה של אנשים שעובדים, אנשים שמתאמצים, שיוצאים בשביל לפרנס את המשפחה, לשים עליהם עוד משקולת

חמד עמאר:  במקום להקל על אותם אנשים

חמד עמאר:  לא ראיתי את רשות המיסים הולכת לצעיר בן 25 שכל תפקידו לרצוח אנשים או לאיים על אנשים ונוסע עם רכב ששווה 2 מיליון שקל שאני עובד 40 שנה ולא יכול להגיע לרכב כזה, ואותו לא שואלים

חמד עמאר:  אותו אדם שעובד, יש לו שתי משאיות, שני אוטובוסים

חמד עמאר:  כמה הוא יכול לרמות? פעם היית עושה טסט, אף אחד לא שואל אותך כמה קילומטראז' יש לך באוטו

חמד עמאר:  הבוחן לא רושם לך את זה בקילומטראז'

חמד עמאר:  היום כל אחד שעושה טסט רושמים לו כמה ק"מ יש לו באוטו

חמד עמאר:  הפיקוח שלכם כל כך קל שאתם יכולים לעלות על האנשים שמרמים בקלות

חמד עמאר:      קבלן שיפוצים, שיש לו שני רכבים, צריך להתקין? כמה יכול לרמות אתכם בחודש על מס הכנסה על הדלק? אם יגיד לכם שנסע כך ויביא לכם חשבוניות גדולות תגידו לו: יופי, הייתה לך הכנסה גדולה באותו חודש

חמד עמאר:  אתם יכולים להתווכח איתו

חמד עמאר:  אתם הולכים על אנשים שעובדים

חמד עמאר:  בואו נלך על הכרישים, על אלה שמיליונים מגלגלים בחודש

חמד עמאר:  משפחות הפשע וארגוני הפשע מגלגלים מיליארדים, לא מיליונים, ואליהם אף אחד לא מעיז להתקרב

חמד עמאר:  לכן שם אנו צריכים לחפש

משה גפני: תודה רבה

משה גפני:  אימאן

אימאן ח'טיב יאסין: בוקר טוב, כבוד היושב בראש, חברי הוועדה, כל הנוכחים, אני חושבת שהדברים כתובים על הקיר

אימאן ח'טיב יאסין:  לצערי הרב שוב מחפשים את הדרך הקלה ואת האנשים הפשוטים ואת האנשים הישרים שעובדים ותורמים גם לחברה וגם למדינה

אימאן ח'טיב יאסין:  אני חושבת שצריך לחשוב אחרת ובאמת ללכת ולחפש את האנשים שיש להם הכסף לעבוד

אימאן ח'טיב יאסין:  ימבה כסף יש להם

אימאן ח'טיב יאסין:  את ארגוני הפשיעה ואת השוק השחור שלוקחים – איך אומרים בערבית –      אומרת מילים בערבית     עכשיו באים לחפש מי שיוצא לעבודה יום-יום ומדווח למס הכנסה, ולא יודעת מה אפשר עוד לעשות כדי לומר לו: לך שב בבית

אימאן ח'טיב יאסין:  יש לך עוד דרך

אימאן ח'טיב יאסין:  תסתכל איך הם עושים, איך הם מכניסים כסף, ואף אחד לא שואל

אימאן ח'טיב יאסין:  פשוט מאוד, המדיניות, מה שנעשה זה מעודד פשיעה ואלימות ואבטלה, וזה התוצר שנקבל בקרוב

אימאן ח'טיב יאסין:  מה יעשה אדם שעובד בשטח או שעובד בחקלאות? לא נתפס, בנוסף לכל מה שנאמר על ידי חבריי קודם

אימאן ח'טיב יאסין:  הכול היום מתועד, אי אפשר לזייף

אימאן ח'טיב יאסין:  וגם מה שדיברתם לגבי ההפרשים בין הרכבים, כמה צורך רכב יותר מהשני לגבי מה שהם מעמיסים, כמה אחוז סטייה יש בתוך זה

אימאן ח'טיב יאסין:  לא ייאמן

אימאן ח'טיב יאסין:  במקום שתשבו

אימאן ח'טיב יאסין:  הזמן שלכם יקר, וגם שלנו

אימאן ח'טיב יאסין:  תחשבו על דרכים יותר יעילות ורציניות, שייתנו מנוחה לכולנו

אימאן ח'טיב יאסין:  הפשיעה הכלכלית במדינה היא הכתובת לכול

אימאן ח'טיב יאסין:  תטפלו בזה, והכול יהיה בסדר אבל לא כך ולא על גב האנשים שעובדים יום-יום

משה גפני: תודה רבה

משה גפני:  ולדימיר, בבקשה

ולדימיר בליאק: תודה רבה

ולדימיר בליאק:  אדוני היושב-ראש, קודם כל הנושא הזה עלה גם בכנסת הקודמת, בוועדה הקודמת

ולדימיר בליאק:  אני מבין מרועי שעלה גם ב-2016, 2017, 2018

משה גפני: אצל כחלון

ולדימיר בליאק: אני לא מתעלם מהבעיה

ולדימיר בליאק:  הבעיה קיימת בכל מיני מישורים והמלחמה בהון השחור היא מלחמה ראויה וטוב שרשות המיסים מתעסקת עם זה

ולדימיר בליאק:  אנו חייבים פה למצוא את האיזון הנכון בין המטרה הראויה הזו לבין הצרכים של ציבור העצמאיים שגם ככה סובלים מאוד מעודף הרגולציה ולתת מענים לכל מיני מקרים שעכשיו דיברנו עליהם

ולדימיר בליאק:  לאותו מקרה שרשות המיסים שמה עיקול על חשבון של אותו בעל עסק, וכרטיס האשראי שלו לא עובד באותו יום, או מסיבה אחרת החשבון שלו מוגבל והוא לא יכול להשתמש בכרטיס האשראי, אז לא הגיוני שלא יכול לקזז תשומות

ולדימיר בליאק:  אוי אנו צריכים לחייב בנושא של דלקנים רק עסקים מסוימים, ולעסקים אחרים לתת אפשרות להשתמש ביומן הרכב כפי שזה קורה גם בחו"ל

ולדימיר בליאק:  הפתרון של מצלמה שדיברנו על זה גם בפעם הקודמת אגב, שהיא מקושרת עם מספר הרכב וזה פותר את כל הבעיה

ולדימיר בליאק:  יש פה הרבה מקרים אמיתיים ואפשרויות שאפשר לדבר עליהם, ובעיקר לא להעמיס פעם נוספת לאותם עצמאיים שגם מחזיקים את הכלכלה שלנו וגם סובלים מעודף רגולציה ואנו לא נותנים להם פתרונות בכל מיני מישורים אחרים של רשת ביטחון סוציאלית

ולדימיר בליאק:  אגב דיברנו הרבה בהיבט רחב יותר על ניכוי הוצאות רכב, על 45% אם צריך להישאר כך או לתת אחוזים אחרים וכו'

ולדימיר בליאק:  בקיצור, יש פה הרבה מאוד שאלות שכרגע לצערי התקנות לא נותנות מענה ראוי לזה

ולדימיר בליאק:  תודה

משה גפני: תודה

ינון אזולאי: נקודה נוספת בקצרה – אם רוצים לעודד, ב-2024 הולכים להעלות את המס על רכב חשמלי בעוד 10%

ינון אזולאי:  לא יודעים מה יקרה בעתיד

ינון אזולאי:  מצד אחד אתה מפחד: שיגנבו חשמל? אתה מעלה ומעלה

ינון אזולאי:  תוריד את זה

ינון אזולאי:  והפתרון על המשאיות על הק"מ, ב-24' נכנס חוק שאומר שכל משאית תהיה מחויבת להתקין את הקילומטראז', כמה נסעה

ינון אזולאי:  גם לזה יש פתרון לגבי הקילומטראז'

ינון אזולאי:  הפתרונות מגיעים, וגם זה ייכנס ב-24'

משה גפני: תודה

משה גפני:  בבקשה

תמר מירסקי: שלום, אני מהסוכנות לעסקים קטנים ובינוניים, משרד הכלכלה

תמר מירסקי:  כמובן אנו תומכים

תמר מירסקי:  יחד עם זאת היינו רוצים להביא את ההצדקה של רגולציה רוחבית, החלופה של התמקדות בעפים המסוימים, ברכבים מסוג מסוים

תמר מירסקי:  לכן אנו רוצים לבחון את זה, ואם אין נתונים תומכים, לא להחיל את זה על עסקים קטנים

ינון אזולאי: לא בחנו את זה אתכם ביחד?     

תמר מירסקי: מאז שהתקנות יצאו היה שיח

תמר מירסקי:  יש החלטת ממשלה

ינון אזולאי: אבל כשיש החלטת ממשלה המשרדים מתכנסים באיזשהו מקום

משה גפני: רגע, ינון

משה גפני:  היה דיון בין משרד הכלכלה לבין משרד האוצר

משה גפני:  לכם אין עדיין עמדה מוחלטת, אתם מדברים על רכבים גדולים, לא על רכבים קטנים

משה גפני:  בינתיים התקבלה החלטת ממשלה

משה גפני:  משרד האוצר הביא להחלטת הממשלה, והממשלה קיבלה החלטה שזה החוק שמובא לכאן לדיון לאחר שזה אושר בממשלה

משה גפני:  לכם יש עדיין השגות לגבי הפרטים

משה גפני:  אתם כמובן תומכים אמרת, אבל לא בכל המקרים

משה גפני:  יש מקרים שבהם אתם סבורים שזה לא יחול עליו

משה גפני:  למה? מה ההבדל?     

תמר מירסקי: כי מרבית העוסקים הם לא מנסים להפר את החוק או להונות, ורגולציה צריכה להיות מדויקת לתכלית ולא רוחבית, אם אין בזה צורך

אימאן ח'טיב יאסין: שאבין - מרביתם כן או מרביתם לא? באמת אני שואלת

תמר מירסקי: מרבית העוסקים כמו מרבית אזרחי ישראל, הם אזרחים שומרי חוק

אימאן ח'טיב יאסין: אז למה צריך את זה?     

תמר מירסקי: צריך לדבר על הפרטים

חמד עמאר: אבל איך מביאים לנו ככה כשאין דיון בין המשרדים?     

משה גפני: היא לא מקבלת את כל מה שהובא לכאן

משה גפני:  חמד, יש לי נאום על הדבר הזה, אבל היא אומרת בכנות – זה הובא לממשלה

משה גפני:  הממשלה קיבלה החלטה

משה גפני:  כל המשרדים מחויבים להחלטת הממשלה

משה גפני:  אומרת הגב' תמר, היא אומרת בכנות שעדיין הם בדיון בעניין הזה

משה גפני:  חלק הם מסכימים, חלק הם לא מסכימים

ינון אזולאי: אני רק רוצה להסביר לצופים בבית, שיש הבדל בין הצעת חוק פרטית להצעת חוק ממשלתית

ינון אזולאי:  הצעת חוק פרטית לא תעבור אם אחד המשרדים מתנגדת

ינון אזולאי:  הצעת חוק ממשלתית, אם כל המשרדים מתנגדים ומשרד האוצר מאשר, היא עוברת

ינון אזולאי:  זה ההבדל

משה גפני: רועי כהן, בבקשה

רועי כהן: אדוני היושב-ראש, מאחר שאתה בקי, ומכיר את הדברים לאשורם

רועי כהן:  היה ניסיון במהלך אותו חוק ההסדרים ב-2016, לאשר תקציב דו-שנתי ואנו הגענו גם לכאן, אנחנו התנגדנו והיה צריך פגישה אחת עם השר כחלון כדי להוריד את זה מסדר-היום

רועי כהן:  כנ"ל לאחר מכן היה – לאחר כמה שנים הנושא הזה הגיע לפתחו של שר האוצר ליברמן

רועי כהן:  היה מספיק דיון אחד פה של אלכס קושניר, ופגישה עם השר ליברמן

רועי כהן:  הוריד את זה מסדר-היום, הודיע שזה לא יקרה

רועי כהן:  כנ"ל לגבי סמוטריץ ופה אחדש לך

רועי כהן:  אני רוצה לומר לאלישיב ולמירי – אנחנו תומכים במלחמה בהון השחור

רועי כהן:  הבאנו את הדברים בפני השר

רועי כהן:  סמוטריץ היה מאוד ענייני ומקצועי

רועי כהן:  שאל אותם שאלה אחת: אותו אינסטלטור או טכנאי מיזוג אוויר, כמה הוא צורך בחודש? אמרו לו: 2,000 שקל

רועי כהן:  כמה מכירים לו? 45%

רועי כהן:  אז אתם רוצים על 100 שקלים תשומות, קיזוז, להפוך את כל המדינה, הוא הנחה אותם לידי, פגישה מ-28

רועי כהן: 3, בנוכחות שר האוצר, רן יעקב, בנוכחותי

רועי כהן:  היה שם ירון גינדי

רועי כהן:  אמר: תורידו את זה מסדר-היום לגבי כל העסקים הקטנים

רועי כהן:  הצגתם משאית, בסדר

רועי כהן:  רועי, יש לך משהו? אמרתי לו: לא נסכים למישהו שגונב את המדינה

רועי כהן:  אני מדבר איתך על האינסטלטור, על המדביר, על טכנאי מיזוג אוויר, על קבלן השיפוצים, על הגנן שעכשיו תשית עליו עלויות להיות בהסכם עם חברת תדלוק אוטומטית כזו או אחרת

רועי כהן:  לא תאפשר לו לקבל את ההנחה במזומן

רועי כהן:  לא תאפשר לו במקרה של רכב חלופי

רועי כהן:  לא תאפשר לו כרטיסי תדלוק

רועי כהן:  אמר לי: רועי, אין בכלל ויכוח

רועי כהן:  נהפוך הוא

רועי כהן:  אדוני, אתה מוביל את הדבר הזה

רועי כהן:  ב-28

רועי כהן: 3 הוריד את זה מסדר-היום

רועי כהן:  אמר להם בנוכחותי, גם לרן יעקב וגם ל- - - אין על עסקים קטנים

רועי כהן:  מה שרועי אומר, צודק

רועי כהן:  נהפוך הוא, אני מבקש מכם דיון כי אני יודע שגם הרב גפני רוצה לדעת למה אתם מכירים רק 45% לאותו מדביר, שכל הרכב שלו עמוס בחומרי הדברה והוא נוסע מהבוקר עד הערב לייצור הכנסה? ביקש מהם לקיים דיון ענייני ומקצועי

רועי כהן:  למה מה שאומר רועי, מכירים לו רק ב-45%? אני רוצה לדעת

רועי כהן:  אמר להם – אני לא מבין

רועי כהן:  הרכב כולו לייצור הכנסה

רועי כהן:  אנו רוצים לעודד את ההכנסה הפנויה, כפי שאמר, לתת לאנשים מס אמת ואנו מגיעים לפה לתקנות שהולכות בסופו של דבר להשית בירוקרטיה, רגולציה על עסקים קטנים כאשר התשומות הן מינימליות

רועי כהן:  אתה מכיר ב-45%, על מה אתה בא לחפש, בפנס את האור הקטן למי? לאותו עצמאי שקם בבוקר, לובש שכפ"ץ ויוצא להביא את הפרנסה

משה גפני: רועי, אני קצת מבולבל מהדברים שלך כי אם זה מה שאמר לכם שר האוצר, איך מגיעות התקנות?     

רועי כהן: אסביר לך

רועי כהן:  כך הם עושים ניסיון

משה גפני: כלומר אנחנו עכשיו בניסוי?     

רועי כהן: כן

רועי כהן:  אנחנו אמרנו להם בצורה כזו או אחרת – המשאיות והאוטובוסים, לא באנו לעזור לאלה שמעלימים מניסים

רועי כהן:  אתה רוצה להשית עליהם בצורה כזו או אחרת, הם חברות גדולות

רועי כהן:  אם זה מה שעושה טוב והציגו לנו גם את הנתונים האלה של 90% - מה שאתה ראית

רועי כהן:  אמרתי לו: תראה לנו לגבי הקבלן אינסטלטור

רועי כהן:      מה שקרה שם, באנו לדיון, ואמרנו להם: עכשיו יש יוקר המחיר

רועי כהן:  אין דבר יותר נכון מצד מס אמת במדינת ישראל

רועי כהן:  אדוני השר, האנשים האלה מבקשים לשלם מס אמת

רועי כהן:  הם נוסעים ברכב

רועי כהן:  כשאתה מזמין מתקין מזנים הוא לא בא עם קורקינט אלא בא עם רכב שמלא בגז

רועי כהן:  הוא רוצה בסך הכול לקבל 100% הכרה על הרכב שלו

רועי כהן:  אמרו: אי אפשר

רועי כהן:  הלכנו איתם לבית משפט, לעשות יומן רכב

רועי כהן:  מה הם אמרו – אנחנו לא מכירים ביומן רכב אבל במתדלק הם כן מכירים

רועי כהן:  אמרנו: שימו יומן רכב על חשבוננו כדי שנוכל לרשום אנחנו אם זה יומן נסיעה פרטי או ציבורי

רועי כהן:  אמרו לנו: לא מכירים בזה אבל עכשיו להכיר בהתקן פרטי לשים ברכב הם כן מכירים

רועי כהן:  תבין את האבסורד

רועי כהן:  אני אומר פה - אנחנו לא מסכימים לזה

רועי כהן:  יש לנו הסכמה משר האוצר שהנושא הזה יירד מכל הנושא של עצמאים ועסקים קטנים

רועי כהן:  אני לא מבין את הניסיון פה להכניס אותנו בתוך משאיות ובתוך אוטובוסים

רועי כהן:  אנחנו בסופו של דבר עסקים קטנים

רועי כהן:  רוצים לעשות קלות עשיית עסקים

רועי כהן:  ברגע שתחייב אדם להכניס התקן, אתה מונע ממנו לקבל הנחה במזומן, אתה ממנו בצורה כזו או אחרת - לפעמים יש לו רכב חלופי, מונע אפשרות בכרטיסי תדלוק, מונע המון דברים והוא לא רוצה לשים את ההתקן

רועי כהן:  למה אתה מכריח אדם לשלם יותר כאשר הוא יכול לשלם פחות? יש לך בעיה עם הגדולים – תטפל בהם, לא על חשבון הקטנים

משה גפני: תודה רבה

משה גפני:  מירי, האם אתם חוזרים בכם מהתקנות האלה? אני ידיד שלכם

משה גפני:  אני לא נגדכם

משה גפני:  רק לפעמים

משה גפני:  זה לא המקרה

משה גפני:  אני הייתי בדיונים

משה גפני:  מה שרועי אומר חלק מזה אני מכיר

משה גפני:  אני גם דואג לאוטובוסים וגם למשאיות

משה גפני:  המשמעות של העניין - אנשים מתפרנסים

משה גפני:  יש לו 2 אוטובוסים, מסיע הסעות, על העסקים הקטנים בוודאי וכל מה שמדובר שווי שימוש וכו', לא הסכמתם

משה גפני:  היו לנו על זה הרבה דיונים ובעיות

משה גפני:  לא הגעתם להסכמה עם הציבור בעניין הזה

משה גפני:  זה לא הולך לעבור פה

משה גפני:  אומר לכם למה – העיניים שלנו, אנחנו נציגי הציבור היום, שאנו לצערנו הרב, קמים בבוקר ושומעים עוד אחד שנהרג, עוד אחד שנרצח, שירו ברכב וכו', ואנו לא רואים איזו פעולה שהממשלה עושה – כל הממשלות – אין לי ביקורת על ממשלה כזו או אחרת

משה גפני:  אין מלחמה בנושא הזה שהרצח הוא חלק מהווי החיים שלהם שזה נורא ואיום

משה גפני:  אתם באים עם התקן כזה שיעשה יותר רגולציה

משה גפני:  אני אופיע באיזה מקום, והקהל ישאלו אותי: זה מה שאתה עושה בוועדת הכספים, לשים התקן על הרכב, בשעה שלא נגעתם – בבוקר שמעתם על שני נרצחים במגזר הערבי

משה גפני:  לא נגעתם בזה

משה גפני:  לא עשיתם דבר

משה גפני:  יש אנשים שנאמר פה קודם נכון, נוסעים ברכבים יקרים של 2 מיליון שקל

משה גפני:  הוא עובר באיזה מקום, יורה, הורג, ממשיך הלאה

משה גפני:  נגעתם בו? עשיתם איזה התקן שיהיה משהו כלפיו? אני לא רואה שאני או חבריי מרימים יד פתאום בעד ההתקן הזה

משה גפני:  לא רואה שאמרתם, נבחן

משה גפני:  אולי נעשה מכלול של נושאים אבל אם לא – הבמה לרשותכם

משה גפני:  בבקשה

משה גפני:  רק בקצרה

משה גפני:  נתנאל היימן, בבקשה, התאחדות התעשיינים

נתנאל היימן: תודה רבה

נתנאל היימן:  בקצרה כי חברי הכנסת ויושב-ראש הוועדה נגעו בנקודות

נתנאל היימן:  אחד, לתת מענה לציוד הפנים מפעלי

נתנאל היימן:  אם זה מלגזות, אם זה מנופים

נתנאל היימן:  דיברתם גם על החקלאים וכדומה

נתנאל היימן:  אנו לא יודעים טכנית כרגע איך אפשר לעשות את זה

נתנאל היימן:  שנית, יש פה תחנות תדלוק פנימיות שמבטיחות עלויות לעסקים

נתנאל היימן:  הכול מבוקר, עם צ'יפים, מגיע נהג, מגיע מיכלית שיודעים בדיוק כמה נכנס וכמה מגיע לכל רכב אבל בהסדר המוצע אי אפשר יהיה להפנות לתחנות דלק הפנימיות

משה גפני: למה אי אפשר יהיה לעשות תחנות הדלק הפנימיות?     

נתנאל היימן: כי הוא רוצה לדעת מה נכנס לרכב

נתנאל היימן:  אני בודק מה נכנס לרכב במנגנון פנימי

משה גפני: לא תהיה בקרה

משה גפני:  לא חשוב

נתנאל היימן: משפט אחרון, זה קצת מקבע את המצב הקיים

נתנאל היימן:  אנו נכנסים למצב שאם החוק יעבור, אם התקנה תעבור בדלקנים, אם הטכנולוגיה תשתפר לא נוכל לעשות שינוים, נצטרך להגיע לוועדה ולעשות פה מלחמות

ינון אזולאי: אם אפשר להוסיף בתקנות האלה תוספת – רכבים חשמליים למשל שהיום אתה יכול להטעין אותם בבית, אם אפשר שיהיה שני מטענים - לא מטען אחד כי יכול להיות שבמטען האחד יעשו את הרכב של האשה

משה גפני: הגעת היום עם הרבה בדיחות

משה גפני:  נמרוד הגלילי

נמרוד הגלילי: שלום, אני מארגון חברת השכרת הרכב ואיגוד לשכת המסחר

נמרוד הגלילי:  שוב, אנו תומכים במלחמה בהון השחור אבל כפי שחבר הכנסת אזולאי ציין, יש פה בעיה עם חברות השכרת הרכב

נמרוד הגלילי:  יש להבין – חברות השכרת רכב משכירות כלי רכב לשוכרים מזדמנים, לתיירים, לאנשים מקומיים

נמרוד הגלילי:  מי ישלם את הדלקן?     

משה גפני: אם נחריג את חברות השכרת הרכבים, זה בסדר?     

נמרוד הגלילי: אני חושב שיש פה בעיה בכלל עם הרכבים הפרטיים

נמרוד הגלילי:  שוב, אני חושב שצריכה להיות החרגה לחברות ההשכרה כי רכב השכרה שאני קונה אותו מיבואן אני ממלא אותו מיכל דלק מלא ורק אז אני משכיר לתייר

נמרוד הגלילי:  אם לא חוזר עם מיכל דלק מלא, אני ממלא שוב את המיכל ורק אז משכיר לשוכר אחר

נמרוד הגלילי:  יש פה כמות דלק שמצטברת אצל החברות

נמרוד הגלילי:  יש להם מאות ואלפי כלי רכב

נמרוד הגלילי:      בנוסף, גם רכב ליסינג שהתדלוק הוא על חשבון החוכר, החברה שמקבלת את הרכב, אבל כשאני נותן לו את הרכב, אני שם לו 2, 3, 5 ליטר כדי שיוכל להגיע לתחנת דלק

נמרוד הגלילי:  זה גם מצטבר בשנה לכמות

משה גפני: תודה רבה

ולדימיר בליאק: אגב, מה קורה עם ההתקנים הדיגיטליים, מה שקורה היום? באפליקציות

מירי סביון: האפליקציות שדרכן משלמים? זה המתווך שבין ההתקן הפיזי עצמו שמזהה את הרכב פיזית במהלך התדלוק לאפליקציה

משה גפני: תודה

משה גפני:  ישי פולק, מנכ"ל התאחדות האיכרים

ישי פולק: בוקר טוב

ישי פולק:  אהיה תמציתי

ישי פולק:  שורה תחתונה, מה שמאפיין את החקלאות זה כלים – גם מכונות ניידות וגם טרקטורים וגם משאיות, בקיצור על כל השרשרת של הדגמים L T M N יש במשק החקלאי

ישי פולק:  מה שמאפיין את המשקים החקלאיים, שיושבים בפריפריות, בנגב, בצפון, לאורך הבקעה ובחורים שהמרחק בין המשק לתחנות הדלק הוא כה גדול שאתה לא יכול, חלק מהכלים אתה לא יכול לנסוע על הכביש כי הוא מספר שחור או מוגבלים לנסיעה רק בשטח, ובלי קשר וגם התאילנדים או כל מי שנוהג בהם, בחלק מהמקרים אין להם רשיונות לצאת לכביש

ישי פולק:  המשמעות של זה - שאנו מתדלקים באמצעות צוברים

ישי פולק:  יש לנו צובר במשקים ולצורך העניין העבודה שמתבצעת גם בלילה בחלקה, בתוכנית הזו לא ניתנת שום תשובה בשום צורה בנושא החקלאות

משה גפני: מה אכפת לך שזה לא חל עליכם?     

ישי פולק: זה חל עלינו באופן מלא

ישי פולק:  אין פתרון

משה גפני: אבל אי אפשר לשים שום מכשיר כי אתה נמצא בשטח

ישי פולק: אתן עוד נקודה

ישי פולק:  כשאנחנו מדברים על פסק הדין שקבע שאפשר לתדלק בהתקני תדלוק אוניברסליים, יש להבין שנכון שהיום יש מתדלקים אוניברסליים אבל היום ההנחות שאתה מקבל זה על בסיס כמות תדלוק, וברגע שאתה רוצה למלא דלק במספר תחנות דלק שונות מספקים שונים, אתה צריך ליצור התקשרות עסקית עם מספר החברות האלה ואז העוגה הזו מתקצרת ולא תקבל את ההנחות כי זה יתחלק במספר דברים, תשלם יותר

ישי פולק:  בשורה התחתונה, בהקשרים האלה אין התאמה לנושא החקלאות

ישי פולק:  בשיחות שנעשו על ידי דודי אמיתי- - -     

משה גפני: יש מישהו ממשרד החקלאות?     

ישי פולק: לא ראיתי

ישי פולק:  מר דודי אמיתי נשיא התאחדות האיכרים ויושב-ראש המגזר העסקי בקשר הדוק עם רשות המיסים- - - סביון למצוא פתרונות לחקלאות

ישי פולק:  היינו מבקשים את הזמן למצות את הדיון בנושא החקלאות

משה גפני: יהיה לכם כנראה

משה גפני:  ההסתדרות, ליאור גור

משה גפני:  אם אין לכם משהו לחדש- -     

ליאור גור: שלום, אני מפורום העצמאיים, בית ההסתדרות

ליאור גור:  רק להדגיש – לא לחדש – אנחנו גם נגד רגולציה רוחבית שפוגעת בבעלי עסקים נורמטיביים שומרי חוק, ישרים

ליאור גור:  לא צריך לפגוע באנשים האלה, וכפי שרועי כהן אמר פה, הזדמנות טובה מאוד הדיונים בתקנות האלה, כדי לקחת בחשבון העלאה של הכרה בהוצאות של בעלי עסקים שמשתמשים ברכב שלהם הרבה יותר ממה שהמדינה מאפשרת להם להכיר בהוצאות

ליאור גור:  יש לא מעט בעלי עסקים כאלה

ליאור גור:  זה באמת הזדמנות לחשוב איך להגן על זה

משה גפני: תודה

משה גפני:  עו"ד דוד פרץ

עידו דוד פרץ: שלום, אני מחברת פז, מהמחלקה המשפטית

עידו דוד פרץ:  מה שנאמר לגבי כרטיסי תדלוק ותדלוקי שטח, לא ארחיב

עידו דוד פרץ:  בהיעדר פתרון חלופי אותם אנשים יצטרכו לוותר על ניכוי תשומות וזה נראה לי סכומים אדירים

משה גפני: אתם בעד התקנות?     

עידו דוד פרץ: יש לזה הרבה יתרונות, פשוט חושבים שמהשטח עולים קשיים שדורשים התאמות

עידו דוד פרץ:  התקנות במתכונת הנוכחית לא נותן פתרון להתקנים דיגיטליים לבד

עידו דוד פרץ:  היום בתוך שעה אתה יכול להוריד אפליקציה ולתדלק לבד, אין לך תלות לא בהתקן תדלוק הפיזי עצמו ולא במתקינים

עידו דוד פרץ:  צריך לתת מענה

עידו דוד פרץ:  התקנות לוקחות אותנו אחורה טכנולוגית כי היום יש פתרונות ולכל החברות יש האפשרות הזו

עידו דוד פרץ:      עניין נוסף שרשות המיסים מבקשת שיהיה מספר UID על החשבונית, וזה לא משהו שפשוט לוקחים ומדביקים על החשבונית

עידו דוד פרץ:  יש רכבים עם כמה מספרים כאלה ויש כמה תחלופות באמצע חודש

עידו דוד פרץ:  בנוסף זה מספר מאוד רגיש

ולדימיר בליאק: למה יש תחלופות באמצע חודש?
 

עידו דוד פרץ: לפעמים אתה יכול להחליף התקן, ותוך חודש זה יכול להיות שניים או אף שלושה

עידו דוד פרץ:  זה יוצר אי סדרים, ומעבר לזה זה מידע מאוד רגיש

עידו דוד פרץ:  לשים את זה על חשבונית – קל לפרוץ את זה

ולדימיר בליאק: איך אפשר להשתמש בזה אם פורצים?     

עידו דוד פרץ: אתה יכול לקחת את זה ולתדלק ולעשות סוג של שיוך ולחייב על מישהו אחר

עידו דוד פרץ:  זה משהו שכדאי שלא יופיע על הדף לדעתנו

עידו דוד פרץ:  תודה

משה גפני: תודה

משה גפני:  יעקב וויצמן מסונול

יעקב ליצמן: אתמקד רק בהצגת החשבונית, שבהחלט מניסיון רב שנים בתחום אכן לרכב יש מספר UID בחודש, אם זה כתוצאה מגניבה, אם זה מהחלפה, מהחזרת רכב מליסינג והעברה לחברה אחרת והתקנת דלקן חדש

יעקב ליצמן:  יכול לצאת מצב, שאם הרכב תדלק בתחילת החודש בסונול, עם UID אחד וקיבל חשבונית, בתדלוק השני יקבל דוח מפז עם UID  אחר, כלומר במערכת יצטברו נתונים שלא רלוונטיים עבור אף אחד

יעקב ליצמן:  יש מספר תנאים שמתקיימים בתחנת דלק, לכן המסקנה, להשאיר את הדלקן כפי שהוא במתכונת הנוכחית ולא לעשות התאמות ושינויים בחשבונית בכל הנושא  של הצגת UID

יעקב ליצמן:  לא רלוונטי לאף אחד - לא לרשויות וכמובן לא ללקוח

משה גפני: תודה רבה

משה גפני:  בבקשה

משה ורטמן: שלום, אני ממשרד התחבורה

משה ורטמן:  כמובן גם אנו לא מתנגדים לזה ואנו בעד אכיפת כל נושא ההון השחור

משה ורטמן:  השאלה הגדולה היא האם זה מה שימנע את ההון השחור כי אם אנו מדברים על מכליות של 100 ליטר לכל משאית ואף יותר, מה הבעיה למלא את זה ולשאוב את זה חזרה לאותם מקורות שהם צריכים ולעשות את זה הלוך וחזור? הבנתי שהדברים האלה קורים היום בשטח לא אחת ולא פעמיים

משה ורטמן:  ממלאים את המכלית ומרוקנים אותה לצוברים ומביאים חשבוניות פיקטיביות ואף מוכרים את הדלק הזה לגורמים שלישיים והלאה

משה ורטמן:  זה לנושא שגם אם יהיה התקן אוניברסלי, השאלה כמה יכול למנוע את ההון השחור

משה ורטמן:      	הטכוגרף אמור להיכנס ב-24' והלאה לכל המשאיות החדשות כך שבאמת אפשר לראות בדיוק את מהירות הנסיעה וזמן הנסיעה

משה גפני: הבנתי שאתה נגד ההון השחור

משה ורטמן: לגמרי

משה גפני: מכאן ואילך אתה לא בעד שום דבר

משה גפני:  תודה, אני מודה לך על הכנות

משה גפני:  מירי, זה שאתם שולטים בממשלה, אני מסכים

משה גפני:  אתם מעבירים החלטות, אף החלטות בעייתיות

משה גפני:  מה שעולה מהדיון - יש שני משרדים שנמצאים פה

משה גפני:  לא נמצא פה משרד החקלאות

משה גפני:  יש לנו בעיות עם נושא החקלאים

משה גפני:  יש לתת לזה פתרון

משה גפני:  יכול להיות שאם היה פה נציג משרד החקלאות, היה מעלה את הבעיות האלה

משה גפני:  יש בעיות עם משרד התחבורה, עם משרד הכלכלה

משה גפני:  יש עדיין בעיות פתוחות

משה גפני:  האם את עדיין מבקש שנאשר את התקנות? כי אז אנו צריכים לדון בתקנות

משה גפני:  אני מתנצל

משה גפני:  אני רק מביא לידי ביטוי את מה שהיה בדיון

מירי סביון: אנו מבקשים שהתקנות יידונו וייבחנו בוועדה

מירי סביון:  אתייחס לנקודות שעלו

מירי סביון:  אתחיל בעולם החקלאות, המכונות הניידות בשטח וכו', הצוברים אבל למכונות חקלאיות בשטח וטרקטורים בשטח

מירי סביון:  כי בצוברים מסתבר שיש גם משאיות שמתדלקות מצוברים

מירי סביון:  לא לזה הכוונה אלא הכוונה לגבי מכונות מסוג זה או טרקטורים שנמצאים בשטח, וקשה להם או בלתי אפשרי לפעמים לצאת לתדלק בתחנות

מירי סביון:  בהקשר הזה אנו מבינים את הקושי וגם אנו כרגע עובדים על פתרון וצריכים להשלימו שיאפשר להם לתדלק מצוברים עם תיעוד מתאים כדי לוודא שהדלק הולך למקומות שצריך ללכת

מירי סביון:  שם אנו חושבים שצריך לתת הקלה

ינון אזולאי: מה הפתרון?     

שולמית אלוני: ומתי צפויים להשלים אותו?     

מירי סביון: מניחה שתוך שבועיים

מירי סביון:  הכוונה לאפשר תדלוק דרך צוברים עם תיעוד מתאים בצורה שתאפשר את הפיקוח אבל תותאם לסוגים כאלה של מכונות שמתדלקות בשטח וגם במפעלים

מירי סביון:  אנחנו נציג את הפתרון בצורה מסודרת

ינון אזולאי: מה יקרה עוד שבועיים – יביאו את זה לפה, יגידו שהפתרון לא מתאים

ינון אזולאי:  אז נציג אותו עכשיו ונדון עליו

שולמית אלוני: לא מדובר פה בעניין חדש, שאנחנו שומעים לראשונה

שולמית אלוני:  זה רף אפילו לא מהכנסת הקודמת, עוד קודם

שולמית אלוני:  עד עכשיו לא חשבתם?     

מירי סביון: חשבנו

מירי סביון:  היו לנו ישיבות ראשוניות

מירי סביון:  רוצים להציג בצורה מסודרת

ינון אזולאי: עולה לי רעיון בראש – להחריג את החקלאות? הם מודים שיש בעיה בחקלאות

ינון אזולאי:  כי אם יודעים שהם הבעיה – אני מבין שמשאיות לא צריכות להיכנס לשטח

ינון אזולאי:  אגב לא יודע אם הן נכנסות לשטח

מירי סביון: גם אם נכנסות לשטח, הן עדיין יכולות לתדלק

מירי סביון:       החלק הזה של התשובה מתייחס גם לנושא של החקלאות, גם לציוד מכני הנדסי במפעלים – אנו מבינים שיש לתת לזה מענה

מירי סביון:  יש לנו כיוון דרך הנושא של צוברים שלגביהם יחולו הוראות של תיעוד וניהול צוברים למי שיש לו צובר כזה לגבי מכונות מהסוג שדיברנו עליהן, לא לגבי משאיות ואוטובוסים כמובן

מירי סביון:      לגבי התמחור, בהבשלה מלאה – כלומר אחרי שהחקיקה תיכנס לתוקף בצורה מלאה, ההערכה שלנו שזה יוסיף להכנסות המדינה סדר גודל של 400 מיליון שקל בשנה

מירי סביון:  בשנה הראשונה גם מכיוון שלמשל, התרת ההוצאות במס הכנסה באה לידי ביטוי בדוחות שמוגשים לאותה שנה ושנה אחר כך

מירי סביון:  גם אנו מניחים שיהיה זמן היערכות אז ייקח זמן עד שנראה את התוצאות האלה בגביית המס ולכן בשנה הראשונה להפעלה הסכום הוא נמוך יותר

שולמית אלוני: מה זה זמן היערכות? אנו ביוני 23' וביקשתם להתחיל את זה ב-2024

מירי סביון: תלוי מתי הוועדה תאשר ואז יהיה צריך להתקין את הדלקנים

מירי סביון:  תלוי בתחולה

מירי סביון:      לגבי השכרות קצרות טווח, הייתה לנו ישיבה אחת לפחות ועוד שיחות עם חברות השכרות הרכב ועם הנציגות שלהם

מירי סביון:  כרגע עלו כמה פתרונות שלא נתנו כרגע מענה מלא

מירי סביון:  נצטרך להמשיך לגבש את הנושא הזה

מירי סביון:  זה נושא שמצריך חשיבה

משה גפני: לא הבנתי

שולמית אלוני: עם חברות השכרה על השכרות קצרות טווח, התחלנו לדבר איתן

שולמית אלוני:  חשבנו על פתרונות שלא הניחו דעתם והעלו הרבה קשיים תפעוליים בהפעלה שהם

שולמית אלוני:  בינתיים אין פתרון מלא

שולמית אלוני:  זה משהו שנצטרך להמשיך לגבש אותו וגם ולהתייחס לנושאים אחרים

משה גפני: את מדברת מאוד יפה

משה גפני:  אין פתרון מלא אבל יש פתרון חלקי

מירי סביון: פתרון שהעלה הרבה בירוקרטיה

מירי סביון:  עיקר הבעיה נמצאת בנושא רכבים פרטיים

משה גפני: עדיין אין פתרון

מירי סביון: נכון

מירי סביון:  לגבי העסקים הקטנים והנושא הזה עלה בפעמים קודמות, מה שהעלה רועי כן לגבי בעל עסק שיש לו רכב פרטי אחד, הנושא הזה אמו חושבים שנכון לבחון אותו

משה גפני: עדיין לא חל

מירי סביון: כרגע בתקנות זה חל גם על רכבים פרטיים

מירי סביון:  שמענו את הקולות בדיון כאן וגם לפני כן

מירי סביון:  זה נושא- - -     

משה גפני: בלי קשר לעניין הזה, לא תוכלו לברוח עד אין סוף מהנושא של שווי שימוש

משה גפני:  זה יעלה פה

משה גפני:  זה לא יכול להיות, שאינסטלטור שנוסע עם רכב שמלא בצינורות ואתם גובים ממנו כפי שגובים מאותו מאפיונר באום אל פאחם, אותו סכום

מירי סביון: הנושא של שווי רכב אני מניחה שיידון בנפרד

ולדימיר בליאק: טוב שטיבי לא פה

ולדימיר בליאק:  מה זה מאפיונר מאום אל פאחם?     

משה גפני: מה שאימאן הביאה קודם ואני עדיין בטראומה מזה

משה גפני:  נוסע אדם עם רכב של 2 מיליון שקל, המדינה לא נוגעת בו והוא יורה

משה גפני:  טיבי מסכים איתי לגמרי בעניין

ולדימיר בליאק: יכול להיות גם מהרצליה

משה גפני: נכון אבל אני מדבר על המגזר הערבי

משה גפני:  91 הרוגים

ולדימיר בליאק: פי שלושה מהשנה הקודמת

ולדימיר בליאק:  לממשלה הזאת אין זמן לטפל בנושא הזה

ולדימיר בליאק:  ממשלה רעה

חמד עמאר: בממשלה הזאת כל יום שני סמכויות שעוברות לשר המשפטים מהשר המקשר

מירי סביון: לגבי הנושא של המלחמה בהון השחור, יש לומר פה - נכון שהצעדים שמוצעים פה לא יפתרו את כל הבעיה של ההון השחור והפשיעה בכלל במגזר הערבי אבל אומר איפה הקשר – חלק גדול מהחשבוניות הפיקטיביות בעולם הדלק קשור למאגרי דלק לא חוקיים או כל מיני צוברים שנשמרים בצורה לא חוקית ולא מתוקנת ששייכים לארגוני פשיעה שמשווקים באמצעותם את הדלקים ואנו מאמינים שהצעד הזה יוכל להפחית או למגר את החלק הזה

חמד עמאר: יש להם חשבוניות שנותנים לאותו קבלן?     

אורי הרוש: כן

חמד עמאר: יותר קל להגיע לתחנות דלק

חמד עמאר:  ילד קטן שאתה שואל אותו איפה תחנת דלק, אתה מגיע אליו תוך דקה

משה גפני: אישרנו את החוק של החשבוניות הפיקטיביות

מירי סביון: יש הבדל בין לרדוף אחרי כל מיני צוברים שאפשר להזיז אותם או מאגרים - צוברים ששם מתודלק בצורה פיראטית בכל מיני מקומות שהדלק מאוחסן בצורה לא חוקית, לא תקינה שמסכנת גם את הסביבה

מירי סביון:  שוב, הדרך הנכונה של מה שמוצע כאן, זה לגרום לכך שבעלי העסקים שהם בסך הכול צרכנים לגיטימיים של דלק יתדלקו במקומות מסודרים שהם גם בטוחים וגם הדלק תקני וזה מה שהצעד הזה יעשה

חמד עמאר: אם מביאים לנו את זה, להביא לנו נתונים מדויקים על אותם אנשים שאתם מדברים עליהם

חמד עמאר:  רוב אלה שמתדלקים בתחנות דלק – תחנות דלק תקניות, מקבלים את החשבונית כמו שצריך אם יש לו הוצאות דלק

חמד עמאר:  את מדברת על אחוז מאוד נמוך אז תביאי לנו את האחוז הזה

חמד עמאר:  לא הרוב רמאי ובא לרמות את מס הכנסה

רועי כהן: במקום לרדוף אחרי אלף איש ירדפו אחרי מיליון עסקים

רועי כהן:  זה המשוואה

רועי כהן:  מיליון עסקים יצטרכו עכשיו לשים התקן בגלל שרשות המיסים לא יודעת לרדוף אחרי אלף איש

משה גפני: בבקשה

שולמית אלוני: הרפורמה שאישרה הוועדה בנושא הממיסים שגם מעילה בדלק, זה השפיע על ההון השחור והמלחמה בו?     

מירי סביון: ודאי השפיע, וגם הצגנו את הנתון כאן בוועדה לפני כמה חודשים

מירי סביון:  הרפורמה השפיעה

מירי סביון:  ראינו גידול של מיליארד שקל בהכנסות כתוצאה מבלו על הסולר כי עלו הניתוקים מעבר לעלייה שהייתה צריכה להיות בגלל הצמיחה של המשק

מירי סביון:  ראינו קיטון משמעותי של יותר מ-90% בייצור ובייבוא של ממסים וגם ירידה משמעותית בשמני סיכה

מירי סביון:  מה שאומר שכל מי שצרך את המוצרים האלה רק כדי למהול דלקים הפסיק לעשות זאת

ינון אזולאי: אנחנו זוכרים

ינון אזולאי:  הבטחתם שתביאו לפה משהו חדש ולא הבאתם

מירי סביון: אשלים את הנתונים

מירי סביון:  בתוך הרפורמה הנתון שהצגנו, זה נכון למועד שהצגנו אותו לפני חודשיים, שלושה

ינון אזולאי: ארבעה

מירי סביון: יכול להיות

מירי סביון:  נתנו 300 מיליון פטורים לתעשיות שזה שוב הפטורים שהבטחנו שניתן לטובת התעשיות שלא צריכות לשלם מס וכן שולם מס סדר גודל של 70 מיליון שקלים

מירי סביון:  אז הרפורמה השיגה את התוצאות

משה גפני: מירי, אמרתם שתביאו את זה

משה גפני:  עדיין לא הבאתם

משה גפני:  בינתיים אתם גורמים נזק

משה גפני:  חבל על הזמן

שולמית אלוני: האם בחנתם את נושא העלויות ביחס להתקני התדלוק, מירי? מה העלויות שיחולו לגבי המשק בצורך להתקין גם בהיבטים של חוסר יכולת לממש הנחות שונות וגם במשמעות הפיזית

רועי כהן: עלות חודשית של מנוי

רועי כהן:  שלא תוכל לקבל הנחה, אין הנחת כמות, אין הנחת מזומן

רועי כהן:  הרגע נודע לי נתון - יש אלף תחנות רשמיות במדינת ישראל

רועי כהן:  כמה יש תחנות פיראטיות? 60, 70? תילחמו בהם

רועי כהן:  אתה רוצה שהמיליון איש עכשיו יצטרכו

חמד עמאר: צודק מאה אחוז

משה גפני: תודה רבה

משה גפני:  יש תשובה לשאלה הזאת?     

אלישיב ממן: עלות התקנת דלקן היא בכ-70 עד 80 שקלים לפני מע"מ

אלישיב ממן:  בחלק מהתחנות נותנים את זה בחינם, בחלק מחברות הרכב

ינון אזולאי: כשתחייב, לא ייתנו בחינם

אלישיב ממן: ייתכן אבל זה העלות

אלישיב ממן:  המנוי – בחלק מהמקומות דורשים

ינון אזולאי: והנחת המזומן?     

שולמית אלוני: כמה שקלול העלויות לכלי רכב? שנוכל להבין אם מדובר בצי של כלי רכב של ליסינג או השכרה, דברים שעלו פה בדיון

אלישיב ממן: עלות השכרת דלקן היא 70 עד 80 שקלים

אלישיב ממן:  בחלק מהחברות דורשים מנוי, מחלק מהחברות לא דורשים את המנוי החודשי

אלישיב ממן:  זה העלות שקיימת

אלישיב ממן:  אנו לא מכירים הנחות משמעותיות בפערים האלה בין המחירים, ונוכל לבדוק את זה

ינון אזולאי: הרב גפני, הצעה לייעול, אני מציע לאור הדברים ששמענו שנצביע רק על מה שיש פתרון

משה גפני: רבותיי, אני לא רואה פתרון בעניין של לשים דלקן וכל הנלווה לעניין

משה גפני:  שוב, אתם הולכים אחר האזרח הקטן שמתפרנס, אתם עוקבים אחריו

משה גפני:  תדעו בדיוק איפה ממלא דלק, מתי, כל הזמן הדברים האלה עומדים על סדר-היום

משה גפני:  חלק מהדברים אין לכם פתרון

משה גפני:  חלק מהדברים הבנתי שאתם עושים ניסיון עכשיו לראות אם אנחנו הוועדה החדשה תהיה חלשה מקודמותיה

משה גפני:  קודמותיה לא אישרו את זה, ובצדק

משה גפני:  אני הולך להצביע נגד, ויש לי גם סיבות אידיאולוגיות, אבל תביאו קודם את התקנות של הממסים ואת נושא האלומיניום ועוד דברים שאתם צריכים להביא, השמנים

משה גפני:  אצביע נגד אם אנו מצביעים

משה גפני:  אני לא רוצה ללכת נגדכם

משה גפני:  תחליטו עכשיו, האם אתם מבקשים שנביא את זה להצבעה או אנו מורידים את זה מסדר-היום בלי הצבעה? תגידו

משה גפני:  אם אתם רוצים שנצביע, אני מצביע נגד

משה גפני:  אידיאולוגית

חמד עמאר: גם אני מתנגד

מירי סביון: נשמח אם יהיה אפשר לקיים דיון נוסף עוד שבועיים

מירי סביון:  מבקשת לא להצביע

משה גפני: תודה רבה, הישיבה נעולה